**Πρότυπο καταστατικό για τη σύσταση Ιδιωτικής Κεφαλαιουχικής Εταιρείας**

*Το πρότυπο καταστατικό της Ιδιωτικής Κεφαλαιουχικής Εταιρείας περιλαμβάνει:*

*α) είτε μόνο το ελάχιστο υποχρεωτικό περιεχόμενο που προβλέπεται στο άρθρο 50 του ν. 4072/2012 (Α’86) (πρότυπο καταστατικό)*

*β) είτε το ελάχιστο υποχρεωτικό περιεχόμενο της περ. α στο οποίο προστίθενται προαιρετικά επιπλέον άρθρα, ο αριθμός και το περιεχόμενο των οποίων επιλέγεται ελεύθερα από τους ιδρυτές, υπό την προϋπόθεση ότι δεν τροποποιούνται ή δεν αναιρούνται τα στοιχεία του ελάχιστου υποχρεωτικού περιεχομένου και δεν παραβιάζονται διατάξεις αναγκαστικού δικαίου (πρότυπο καταστατικό με πρόσθετο περιεχόμενο).*

**ΚΑΤΑΣΤΑΤΙΚΟ ΣΥΣΤΑΣΗΣ ΤΗΣ ΙΔΙΩΤΙΚΗΣ ΚΕΦΑΛΑΙΟΥΧΙΚΗΣ ΕΤΑΙΡΕΙΑΣ ΜΕ ΤΗΝ ΕΠΩΝΥΜΙΑ**

**«……..»**

**(*Ι. ΥΠΟΧΡΕΩΤΙΚΟ ΠΕΡΙΕΧΟΜΕΝΟ* )**

**Άρθρο 1**

**Σύσταση -Εταιρικός Τύπος - Επωνυμία**

Συστήνεται με το παρόν καταστατικό Ιδιωτική Κεφαλαιουχική Εταιρεία με την επωνυμία «………… Ιδιωτική Κεφαλαιουχική Εταιρεία» (ή «………. Ι.Κ.Ε.») και το διακριτικό τίτλο «…………….».

Για τις διεθνείς συναλλαγές η ανωτέρω επωνυμία αποδίδεται «……… Private Company» (ή «..… P.C.») και ο ανωτέρω διακριτικός τίτλος αποδίδεται «…………..».

ή

Συστήνεται με το παρόν καταστατικό Μονοπρόσωπη Ιδιωτική Κεφαλαιουχική Εταιρεία με την επωνυμία «……………………… Μονοπρόσωπη Ιδιωτική Κεφαλαιουχική Εταιρεία» (ή «…………… Μονοπρόσωπη Ι.Κ.Ε.)» και το διακριτικό τίτλο «……………………….».

Για τις διεθνείς συναλλαγές η ανωτέρω επωνυμία αποδίδεται «………………… Single Member Private Company» (ή «………… Single Member P.C.)» και ο ανωτέρω διακριτικός τίτλος αποδίδεται «………………………..».

**Άρθρο 2**

**Έδρα**

Έδρα της εταιρείας ορίζεται ο Δήμος ………… του νομού ………......

**Άρθρο 3**

**Σκοπός**

Σκοπός της εταιρείας είναι …………………………………………………………

**Άρθρο 4**

**Διάρκεια**

Η διάρκεια της εταιρείας ορίζεται σε ……..... (…) έτη και αρχίζει από την καταχώριση και δημοσίευση του παρόντος καταστατικού στο Γενικό Εμπορικό Μητρώο (Γ.Ε.ΜΗ.).

ή

Η διάρκεια της εταιρείας είναι αορίστου χρόνου και αρχίζει από την καταχώριση και δημοσίευση του παρόντος καταστατικού στο Γενικό Εμπορικό Μητρώο (Γ.Ε.ΜΗ.).

**Άρθρο 5**

**Εταιρικό κεφάλαιο, εταιρικά μερίδια και εισφορές εταίρων**

Α. Το κεφάλαιο της εταιρείας ορίζεται σε ……………. ευρώ (00,00 €) που διαιρείται σε ………………….. εταιρικά μερίδια κεφαλαιακών εισφορών, ονομαστικής αξίας ……………… ευρώ (00,00 €) το καθένα και βεβαιώνεται από τους συμβαλλόμενους στο παρόν εταίρους ότι είναι ολοσχερώς καταβεβλημένο κατά την σύσταση της εταιρείας.

Β. Ο συνολικός αριθμός των εταιρικών μεριδίων ανέρχεται σε ……… μερίδια, ονομαστικής αξίας …….. ευρώ (00,00 €), τα οποία αντιστοιχούν σε ………. μερίδια κεφαλαιακών εισφορών, ………… μερίδια εξωκεφαλαιακών εισφορών και σε ……………. εταιρικά μερίδια εγγυητικών εισφορών.

Γ. Τα παραπάνω εταιρικά μερίδια παριστούν εισφορές των εταίρων ως εξής:

**Γ1. ΚΕΦΑΛΑΙΑΚΕΣ ΕΙΣΦΟΡΕΣ**

**α) Χρηματικές Καταβολές**

1. Ο/Η ………………………, όνομα πατρός: ………… και Α.Φ.Μ. ………...…., κατέβαλε …………………. ευρώ (00,00 €) μετρητά και έλαβε ………….. εταιρικά μερίδια, ονομαστικής αξίας ………….ευρώ (00,00 €) έκαστο κ.ο.κ.

2. Η εταιρεία με την επωνυμία «…………………», αρ. Γ.Ε.ΜΗ. ………………….., Α.Φ.Μ. ……. και έδρα: δήμος ………….., οδός ………, αρ. …….., κατέβαλε ……………….. ευρώ (00,00 €) μετρητά και έλαβε …………. εταιρικά μερίδια, ονομαστικής αξίας …….. ευρώ (00,00 €) έκαστο κ.ο.κ.

**β) Εισφορές σε Είδος**

(*συμπληρώνεται μόνο εφόσον το εισφερόμενο είδος δεν υπόκειται σε συμβολαιογραφικό τύπο από ειδικές διατάξεις*).

Οι εισφορές των εταίρων σε είδος, η συνολική αξία των οποίων αποτιμήθηκε, κατ’ αναλογική εφαρμογή του άρθρου 17 του ν. 4548/2018, σε ………… ευρώ (00,00 €), αντιστοιχούν σε ……………… εταιρικά μερίδια, ονομαστικής αξίας …………. ευρώ (00,00 €) έκαστο και καλύφθηκαν ως κατωτέρω:

1. Ο/Η ……………, όνομα πατρός: ……… και Α.Φ.Μ. ……… παρέχει στην εταιρεία ……………………… (*αντικείμενο εισφοράς*), αποτιμηθείσας αξίας ………………... ευρώ (00,00 €), και αντιστοιχεί σε ……………… εταιρικά μερίδια ονομαστικής αξίας …………….. ευρώ (00,00 €) έκαστο κ.ο.κ.

2. Η εταιρεία με την επωνυμία «……………», αρ. Γ.Ε.ΜΗ. …………….., Α.Φ.Μ. …… και έδρα: δήμος ………….., οδός ………, αρ. …….., παρέχει στην εταιρεία…………………… (*αντικείμενο εισφοράς*), αποτιμηθείσας αξίας ……………... ευρώ (00,00 €), και αντιστοιχεί σε ……………… εταιρικά μερίδια ονομαστικής αξίας …………….. ευρώ (00,00 €) έκαστο κ.ο.κ.

**Γ2. ΕΞΩΚΕΦΑΛΑΙΑΚΕΣ ΕΙΣΦΟΡΕΣ**

1. Ο/Η ……………………, όνομα πατρός: ……….. και Α.Φ.Μ. ……….. θα παρέχει στην εταιρεία ………………… (*περιγραφή εισφοράς*) για χρονική περίοδο ………… από τη νόμιμη σύσταση της, εισφορά η οποία αποτιμήθηκε από τους λοιπούς εταίρους συνολικά σε ………………… ευρώ (00,00 €) και αντιστοιχεί σε ……………………. εταιρικά μερίδια ονομαστικής αξίας ………….ευρώ (00,00 €) έκαστο κ.ο.κ.

2. Η εταιρεία με την επωνυμία «…………………», αρ. Γ.Ε.ΜΗ. ………, Α.Φ.Μ. …….. και έδρα: δήμος ………….., οδός ………, αρ. …….. , θα παρέχει στην εταιρεία ………………(*περιγραφή εισφοράς*) για χρονική περίοδο ……………… από τη νόμιμη σύσταση της, εισφορά η οποία αποτιμήθηκε από τους λοιπούς εταίρους συνολικά σε …………………… ευρώ (00,00 €) και αντιστοιχεί σε ………………….. εταιρικά μερίδια ονομαστικής αξίας …………. ευρώ (00,00 €) έκαστο κ.ο.κ.

**Γ3. ΕΓΓΥΗΤΙΚΕΣ ΕΙΣΦΟΡΕΣ**

1. Ο/Η ……..…………, όνομα πατρός: ……… και Α.Φ.Μ. ……….αναλαμβάνει ευθύνη έναντι τρίτων για χρέη της εταιρείας ύψους …………. ευρώ (00,00 €) που αντιστοιχεί σε ……………… εταιρικά μερίδια ονομαστικής αξίας …………. ευρώ (00,00 €) έκαστο κ.ο.κ.

2. Η εταιρεία με την επωνυμία «……………………», αρ. Γ.Ε.ΜΗ. ……….., Α.Φ.Μ. ……… και έδρα: δήμος ………….., οδός ………, αρ. …….., αναλαμβάνει ευθύνη έναντι τρίτων για χρέη της εταιρείας ύψους …………… ευρώ (00,00 €) που αντιστοιχεί σε ………………. εταιρικά μερίδια ονομαστικής αξίας …………. ευρώ (00,00 €) έκαστο κ.ο.κ.

Σύμφωνα με τα παραπάνω, τα μερίδια εκάστου εταίρου, κατ’ είδος και συνολικά  έχουν ως εξής:

|  |  |  |  |  |  |
| --- | --- | --- | --- | --- | --- |
| Εταίρος/Εταίροι | Μερίδια Κεφαλαιακών Εισφορών | Μερίδια Εξωκεφαλαιακών Εισφορών | Μερίδια Εγγυητικών Εισφορών | Σύνολο Μεριδίων όλων των Κατηγοριών | Ποσοστό συμμετοχής στην Εταιρεία |
| Ο/Η …… , όνομα πατρός….. |  |  |  |  |  |
| Η εταιρεία με την επωνυμία «…....…» κ.ο.κ. |  |  |  |  |  |
| ΣΥΝΟΛΟ |  |  |  |  |  |

**Άρθρο 6**

**Συνέλευση των εταίρων**

Η Συνέλευση των Εταίρων είναι το ανώτατο όργανο της εταιρείας, συγκαλείται και αποφασίζει για κάθε εταιρική υπόθεση, όπως ο νόμος ορίζει.

**Άρθρο 7**

**Τρόπος διαχείρισης και ορισμός διαχειριστών**

Η διαχείριση ασκείται από τον μοναδικό εταίρο/ ή όλους τους εταίρους μαζί (νόμιμη διαχείριση), η οποία έχει ως εξής:

1. Ο/Η …………………….., όνομα πατρός: ………… και Α.Φ.Μ. ……………. εκπροσωπεί και δεσμεύει την εταιρεία ……. (*από κοινού ή μεμονωμένα*) κ.ο.κ.

2. Η εταιρεία με την επωνυμία «……………….», αρ. Γ.Ε.ΜΗ. ……, Α.Φ.Μ….. και έδρα: δήμος ………….., οδός ………, αρ. …….., την οποία εκπροσωπεί νομίμως ο/η………………., όνομα πατρός: …………………… και Α.Φ.Μ. …………. εκπροσωπεί και δεσμεύει την εταιρεία ….. (*από* *κοινού ή μεμονωμένα)* κ.ο.κ.

ή

Οι διαχειριστές ορίζονται με απόφαση της συνέλευσης των εταίρων. Έως ότου πραγματοποιηθεί ο διορισμός των διαχειριστών ισχύει η νόμιμη διαχείριση και χρέη διαχειριστή εκτελούν όλοι οι εταίροι από κοινού.

ή

Η διοίκηση της εταιρείας, η διαχείριση γενικά των εταιρικών υποθέσεων και η δικαστική και εξώδικη εκπροσώπηση της εταιρείας ανατίθεται για …………(..) έτη ή για αόριστο χρόνο, ως εξής:

1. Ο/Η ……………………, όνομα πατρός: ………….. και Α.Φ.Μ. ……………. εκπροσωπεί και δεσμεύει την εταιρεία …….. (*από κοινού ή μεμονωμένα*) κ.ο.κ.

**Άρθρο 8**

**Εταιρική χρήση**

Η εταιρική χρήση είναι δωδεκάμηνης διάρκειας. Κατ’ εξαίρεση η πρώτη εταιρική χρήση αρχίζει από την καταχώριση της πράξης σύστασης της Εταιρείας στο Γενικό Εμπορικό Μητρώο (Γ.Ε.ΜΗ.) και λήγει την ΗΗ/ΜΜ/ΕΕΕΕ.

**(*ΙΙ. ΠΡΟΣΘΕΤΟ ΠΕΡΙΕΧΟΜΕΝΟ*)**

*(Οι ιδρυτές μπορούν να προσθέσουν προαιρετικά επιπλέον άρθρα, ο αριθμός και το περιεχόμενο των οποίων επιλέγεται ελεύθερα, υπό την προϋπόθεση ότι δεν τροποποιούνται ή δεν αναιρούνται τα στοιχεία του ελάχιστου υποχρεωτικού περιεχομένου και δεν παραβιάζονται διατάξεις αναγκαστικού δικαίου).*

**Άρθρο 9**

**…………..**

**Άρθρο 10**

**……………..**

**Άρθρο 11**

**……………..**

**(*ΙΙΙ. ΑΚΡΟΤΕΛΕΥΤΙΟ ΑΡΘΡΟ*)**

**Άρθρο …..**

**Λοιπά θέματα**

Για όσα θέματα δεν ρυθμίζονται με το παρόν καταστατικό εφαρμόζονται οι λοιπές διατάξεις του ν. 4072/2012.

Αυτά συμφώνησαν, συνομολόγησαν και συναποδέχθηκαν οι συμβαλλόμενοι:

1. Ο/Η …………………, όνομα πατρός: ………… και Α.Φ.Μ. ……………… κ.ο.κ.
2. Η εταιρεία με την επωνυμία «..……………», αρ. Γ.Ε.ΜΗ. ……, Α.Φ.Μ….. και έδρα: δήμος ………….., οδός ………, αρ. …….., την οποία εκπροσωπεί νομίμως για την υπογραφή του παρόντος ο/η ……………………………, όνομα πατρός: …….. και Α.Φ.Μ……… κ.ο.κ

ή

(*Εφόσον ο/οι υπογράφων/οντες έχουν ειδική συμβολαιογραφική πληρεξουσιότητα)*:

1. Ο/Η …………………, όνομα πατρός: ……… και Α.Φ.Μ ………………, δυνάμει του με αριθμό ………../ ΗΗ/ΜΜ/ΕΕΕΕ συμβολαιογραφικού εγγράφου, όπου τον ορίζει ως πληρεξούσιο ο/η …………………….., όνομα πατρός: ……………. και Α.Φ.Μ. κ.ο.κ.

και αφού διαβάστηκε και βεβαιώθηκε το περιεχόμενό του υπογράφεται από όλους. …………. (*δήμος*), ΗΗ/ΜΜ/ΕΕΕΕ.

ή

Αυτά ομολογεί και αποδέχεται ο/η μοναδικός/ή ιδρυτής ……………………, όνομα πατρός: ……… και Α.Φ.Μ. ……………………, ο/η οποίος/α υπογράφει το παρόν καταστατικό.

………………….. (*δήμος*), ΗΗ/ΜΜ/ΕΕΕΕ.

ή

Αυτά ομολογεί και αποδέχεται ο μοναδικός ιδρυτής με την επωνυμία «…………………………», αρ. Γ.Ε.ΜΗ. …………………, Α.Φ.Μ. ……. και έδρα: δήμος ………….., οδός ………, αρ. …….., που την εκπροσωπεί νομίμως για την υπογραφή του παρόντος ο/η ……………………………, όνομα πατρός: …….. και Α.Φ.Μ………, ο οποίος υπογράφει το παρόν καταστατικό.

………………….. (*δήμος*), ΗΗ/ΜΜ/ΕΕΕΕ.

**ΧΡΉΣΙΜΕΣ ΠΛΗΡΟΦΟΡΙΕΣ ΚΑΙ ΟΔΗΓΙΕΣ ΣΥΜΠΛΗΡΩΣΗΣ ΤΟΥ ΠΡΟΤΥΠΟΥ ΚΑΤΑΣΤΑΤΙΚΟΥ**

**ΙΔΙΩΤΙΚΗ ΚΕΦΑΛΑΙΟΥΧΙΚΗ ΕΤΑΙΡΕΙΑ (Ι.Κ.Ε.)**

1. Η Ι.Κ.Ε. είναι εμπορική, κεφαλαιουχική εταιρεία και διέπεται από τις διατάξεις του ν. 4072/2012.

2. Συστήνεται στις Υπηρεσίας Μιας Στάσης των άρθρων 8 και 12 του ν. 4919/2022 και αποκτά νομική προσωπικότητα με την καταχώριση της εταιρικής σύμβασης στο Γ.Ε.ΜΗ.

3. Εφόσον το εισφερόμενο είδος απαιτεί συμβολαιογραφικό έγγραφο ή αυτό απαιτείται από ειδικότερες διατάξεις, δεν μπορεί να γίνει χρήση του παρόντος πρότυπου καταστατικού.

4. H σύσταση Ι.Κ.Ε. μπορεί να πραγματοποιηθεί από ένα (μονοπρόσωπη) ή περισσότερα φυσικά ή νομικά πρόσωπα.

5. Σύμφωνα με την παρ. 1 του άρθρου 53 του ν. 4072/2012 η εταιρεία κηρύσσεται άκυρη με δικαστική απόφαση εφόσον:

α. η σύσταση έγινε χωρίς έγγραφο,

β. στο καταστατικό της δεν αναφέρεται η επωνυμία, ο σκοπός ή το ύψος του κεφαλαίου της,

γ. ο σκοπός της είναι παράνομος ή αντίκειται στη δημόσια τάξη και

δ. ο μοναδικός ιδρυτής ή όλοι οι ιδρυτές δεν είχαν ικανότητα για δικαιοπραξία όταν υπέγραψαν την πράξη σύστασής της, εκτός αν εντός ετήσιας προθεσμίας ένας από αυτούς κατέστη ικανός και ενέκρινε τη εν λόγω σύσταση.

**Οδηγίες συμπλήρωσης πρότυπου καταστατικού**

*Στην περίπτωση σύστασης της εταιρείας μέσω της ηλεκτρονικής Υπηρεσίας μιας Στάσης το καταστατικό παράγεται αυτόματα από το σύστημα, ενώ στην περίπτωση σύστασης εταιρείας μέσω της Υ.Γ.Ε.ΜΗ. του Επιμελητηρίου η εταιρική σύμβαση κατατίθεται στην αρμόδια υπηρεσία συμπληρωμένη και υπογεγραμμένη από όλους τους ιδρυτές.*

**I. Υποχρεωτικό περιεχόμενο**

**Άρθρο 1**

1. Η επωνυμία της Ι.Κ.Ε. σχηματίζεται είτε από το όνομα ενός ή περισσοτέρων εταίρων είτε προσδιορίζεται από το αντικείμενο της επιχείρησης είτε από άλλες λεκτικές ενδείξεις.

2. Στην επωνυμία θα πρέπει να περιέχονται υποχρεωτικά οι λέξεις «Ιδιωτική Κεφαλαιουχική Εταιρεία» ή το ακρωνύμιο «Ι.Κ.Ε.».

3. Στην περίπτωση σύστασης μονοπρόσωπης Ι.Κ.Ε., στην επωνυμία συμπεριλαμβάνονται υποχρεωτικά ολογράφως οι λέξεις «Μονοπρόσωπη Ιδιωτική Κεφαλαιουχική Εταιρεία» ή «Μονοπρόσωπη Ι.Κ.Ε.».

4. Η προσθήκη του διακριτικού τίτλου είναι προαιρετική.

5. Για τις για διεθνείς συναλλαγές το λεκτικό αποδίδεται αυτόματα με λατινικούς χαρακτήρες και ο νομικός τύπος αποδίδεται υποχρεωτικά με τις λέξεις «Private Company» ή την ένδειξη «P.C.» και αν είναι μονοπρόσωπη με τις λέξεις «Single Member Private Company» ή «Single Member P. C.».

6. Η επιλογή και δέσμευση επωνυμίας και διακριτικού τίτλου γίνεται σύμφωνα με τα άρθρα 53-55 του ν. 4919/2022.

**Άρθρο 2**

Έδρα ορίζεται ο δήμος που εγκαθίσταται η εταιρεία. Συνιστάται η αποφυγή αναφοράς της διεύθυνσης, καθώς σε περίπτωση αλλαγής της θα πρέπει να ακολουθήσει τροποποίηση καταστατικού.

**Άρθρο 3**

1. Στον σκοπό περιλαμβάνονται το/τα αντικείμενα δραστηριότητας της Ι.Κ.Ε..

2. Στη σύσταση εταιρείας μέσω ηλεκτρονικής Υπηρεσίας Μιας Στάσης (e-ΥΜΣ), η επιλογή του/ των αντικειμένων γίνεται αποκλειστικά μέσω της επιλογής ΚΑΔ, η πρόσβαση στους οποίους μπορεί να γίνει μέσω του υπερσυνδέσμου<https://www.aade.gr/epiheiriseis/forologikes-ypiresies/mitroo/allagi-antistoihisi-kad>

3. Στην Ι.Κ.Ε. απαγορεύεται η άσκηση επιχείρησης για την οποία από τον νόμο έχει οριστεί αποκλειστικός εταιρικός τύπος.

**Άρθρο 4**

Η διάρκεια της Ι.Κ.Ε. είναι ορισμένου ή αορίστου χρόνου και θα πρέπει να ορίζεται ρητά στο καταστατικό. Η διάρκεια ορισμένου χρόνου ορίζεται αποκλειστικά σε έτη (πχ. 50 έτη).

**Άρθρο 5**

1. Στην Ι.Κ.Ε. το κεφάλαιο της εταιρείας ισούται με τη συνολική αξία των εταιρικών μεριδίων μόνο των κεφαλαιακών εισφορών και συνίσταται σε μετρητά ή/και εισφορές σε είδος.

2. Η εταιρική συμμετοχή και τα εταιρικά μερίδια είναι αποσυνδεδεμένα από το κεφάλαιο της εταιρείας. Η συνολική αξία των εταιρικών μεριδίων εκφράζει το σύνολο όλων των εταιρικών εισφορών (ήτοι κεφαλαιακές, εξωκεφαλαιακές και εγγυητικές).

3. Η ονομαστική αξία των μεριδίων είναι η ίδια για όλα τα μερίδια, ανεξαρτήτως του είδους της εταιρικής εισφοράς στην οποία αντιστοιχούν.

4. Δεν είναι απαραίτητο να εμφανίζονται και τα τρία είδη εισφορών. Ειδικά στην περίπτωση που δεν έχουν καταβληθεί κεφαλαιακές εισφορές η παρ. 1 του άρθρου 5 διαμορφώνεται ως εξής: «1. Το κεφάλαιο της εταιρείας ορίζεται σε 0,00 ευρώ», η δε περ. Α «ΚΕΦΑΛΑΙΑΚΕΣ ΕΙΣΦΟΡΕΣ» παραλείπεται.

5. Εφόσον υπάρχουν εισφορές σε είδος πρέπει να πραγματοποιηθεί εκτίμηση του άρθρου 17 του ν. 4548/2018, η οποία δημοσιεύεται στο Γ.Ε.ΜΗ. αμέσως μετά την ολοκλήρωση της σύστασης της εταιρείας. Εφόσον η αξία της εισφοράς δεν ξεπερνά τις πέντε χιλιάδες ευρώ (5.000) δεν απαιτείται εκτίμηση.

6. Οι εξωκεφαλαιακές εισφορές συνίστανται σε παροχές που δεν μπορούν να αποτελέσουν αντικείμενο κεφαλαιακής εισφοράς όπως απαιτήσεις που προκύπτουν από ανάληψη υποχρέωσης εκτέλεσης εργασίας ή παροχής υπηρεσιών. Πρέπει να εξειδικεύονται στο καταστατικό (πχ. τήρηση λογιστικών βιβλίων, συμβουλευτικές υπηρεσίες σε θέματα μάρκετινγκ, εργασία στο τηλεφωνικό κέντρο της εταιρείας κ.λ.π.). Η χρονική διάρκεια παροχής υπηρεσιών ή εργασίας μπορεί να είναι είτε για όλη τη διάρκεια της εταιρείας είτε συγκεκριμένη. Για τις εξωκεφαλαιακές εισφορές δεν υπάρχει υποχρέωση αποτίμησης κατά την έννοια του άρθρου 17 του ν. 4548/2018 αλλά η αξία τους καθορίζεται στο καταστατικό από τους συμβαλλόμενους.

7. Οι εταίροι που παρέχουν εγγυητικές εισφορές ουσιαστικά δεσμεύονται να είναι σε θέση ανά πάσα στιγμή να προβούν στις καταβολές των χρεών της εταιρείας μέχρι το ποσό της εγγυητικής εισφοράς που αναλαμβάνει ο καθένας στο καταστατικό. Η αξία κάθε εγγυητικής εισφοράς καθορίζεται στο καταστατικό και η αξία των εταιρικών μεριδίων που αντιστοιχεί σε αυτή δεν μπορεί να υπερβαίνει το 75% του ποσού της ευθύνης για χρέη της εταιρείας έναντι των τρίτων που ορίζεται επίσης στο καταστατικό. Για παράδειγμα, εάν το ποσό της ευθύνης Ε που ορίζεται στο καταστατικό είναι εκατό (100) ευρώ, τότε η συνολική αξία των εγγυητικών εισφορών Ζ που θα καθορίζεται στο καταστατικό και η συνολική αξία των εκδιδομένων εταιρικών μεριδίων δεν μπορεί να ξεπερνά τα εβδομήντα πέντε (75) ευρώ.

**Άρθρο 6**

Σύμφωνα με το άρθρο 68 του ν. 4072/2012 οι αποφάσεις των εταίρων λαμβάνονται στη συνέλευση των εταίρων. Οι εταίροι είναι οι μόνοι αρμόδιοι να λαμβάνουν αποφάσεις:

α) για τις τροποποιήσεις του καταστατικού, στις οποίες περιλαμβάνονται η αύξηση και η μείωση του κεφαλαίου, εκτός αν ο παρών νόμος ή το καταστατικό προβλέπει ότι συγκεκριμένες τροποποιήσεις ή πράξεις αύξησης ή μείωσης του κεφαλαίου γίνονται από μόνο το διαχειριστή,

β) για το διορισμό και την ανάκληση του διαχειριστή, με την επιφύλαξη του άρθρου 60,

γ) για την έγκριση των ετήσιων οικονομικών καταστάσεων, τη διανομή κερδών, το διορισμό ελεγκτή και την απαλλαγή του διαχειριστή από την ευθύνη,

δ) για τον αποκλεισμό εταίρου,

ε) για τη λύση της εταιρείας ή την παράταση της διάρκειας της και (στ) για τη μετατροπή και τη συγχώνευση της εταιρείας.

2. Ανάθεση στο διαχειριστή εξουσίας τροποποίησης του καταστατικού, σύμφωνα με την προηγούμενη παράγραφο (περίπτωση α`), μη προβλεπόμενη στο αρχικό καταστατικό, αποφασίζεται με ομοφωνία των εταίρων. Η εξουσία που παρέχεται στο διαχειριστή να τροποποιεί το καταστατικό δεν επιτρέπεται να υπερβαίνει την τριετία.

**Άρθρο 7**

Η διαχείριση της Ι.Κ.Ε. μπορεί να είναι είτε η νόμιμη είτε να ορίζεται με απόφαση της Συνέλευσης των εταίρων είτε καταστατική. Στο πρότυπο καταστατικό θα πρέπει να επιλεγεί ένας εκ των τριών τρόπων διαχείρισης και να συμπληρωθεί αναλόγως. Συγκεκριμένα:

α. Στη νόμιμη διαχείριση χρέη διαχείρισης εκτελούν όλοι οι εταίροι. Στην περίπτωση αυτή πρέπει να δηλωθεί για τον κάθε εταίρο χωριστά αν έχει από κοινού ή μεμονωμένα δικαιώματα εκπροσώπησης και δέσμευσης. Σε περίπτωση ύπαρξης εταίρου που είναι νομικό πρόσωπο, τότε αυτό θα πρέπει υποχρεωτικά να ορίσει ένα φυσικό πρόσωπο που θα το εκπροσωπεί.

β. Στη διαχείριση με απόφαση της Συνέλευσης των εταίρων δεν ορίζεται κανένας διαχειριστής με το καταστατικό, καθώς αυτοί θα οριστούν μετά τη σύσταση και κατόπιν της απόφασης της Συνέλευσης των εταίρων. Με την εν λόγω απόφαση μπορούν να οριστούν διαχειριστές ένα ή περισσότερα φυσικά πρόσωπα, εταίροι ή τρίτοι. Έως ότου πραγματοποιηθεί ο διορισμός των διαχειριστών ισχύει η νόμιμη διαχείριση και χρέη διαχειριστή εκτελούν όλοι οι εταίροι από κοινού.

γ. Στη καταστατική διαχείριση, οι διαχειριστές ορίζονται στο καταστατικό για ορισμένο ή για αόριστο χρόνο και αναφέρεται για τον καθένα ξεχωριστά αν ενεργεί από κοινού ή μεμονωμένα. Η διαχείριση μπορεί να ανατεθεί σε ένα ή περισσότερα φυσικά πρόσωπα, σε εταίρους ή τρίτους. Όταν επιλέγεται η καταστατική διαχείριση, κάθε τροποποίηση της διαχείρισης θα πρέπει να πραγματοποιείται με τροποποίηση καταστατικού.

**Άρθρο 8**

Η εταιρική χρήση είναι δωδεκάμηνης διάρκειας. Κατ’ εξαίρεση η πρώτη εταιρική χρήση αρχίζει από την καταχώριση της πράξης σύστασης της Εταιρείας στο Γενικό Εμπορικό Μητρώο (Γ.Ε.ΜΗ.) και λήγει την 31/12/ΕΕΕΕ ή 30/06/ΕΕΕΕ.

**ΙΙ. Πρόσθετο περιεχόμενο**

1. Η προσθήκη επιπλέον άρθρων στο πρότυπο καταστατικό, αποσκοπεί στη δημιουργία ενός πληρέστερου & αρτιότερου καταστατικού κατά βούληση των ιδρυτών.

2. Για τη συμπλήρωση των άρθρων με πρόσθετο περιεχόμενο, θα πρέπει να ληφθούν υπόψη οι κάτωθι περιορισμοί:

α. το πρόσθετο περιεχόμενο του καταστατικού δεν επιτρέπεται να τροποποιεί ή να αναιρεί τα στοιχεία των άρθρων 1 έως και 8 που περιλαμβάνονται στο υποχρεωτικό περιεχόμενο του καταστατικού. Σε περίπτωση ύπαρξης διατάξεων με αυτά τα χαρακτηριστικά, τότε κατισχύουν οι διατάξεις των άρθρων του υποχρεωτικού περιεχομένου (άρθρα 1 έως και 8).

β. Το πρόσθετο περιεχόμενο απαγορεύεται να παραβιάζει τις διατάξεις αναγκαστικού δικαίου.

3. Διευκρινίζεται ότι το πρόσθετο περιεχόμενο δεν θα πρέπει να αφορά σε επανάληψη διατάξεων που προβλέπονται στον ν. 4072/2012, αλλά κυρίως σε ζητήματα που ο εν λόγω νόμος αφήνει στη διακριτική ευχέρεια των εταίρων να αποφασίσουν οι ίδιοι για τη ρύθμισή τους.

4. Σε περίπτωση σύστασης της εταιρείας μέσω της ηλεκτρονικής Υπηρεσίες μιας Στάσης (e -ΥΜΣ) συνιστάται ιδιαίτερη προσοχή στα ανωτέρω, καθώς εφόσον κατόπιν δειγματοληπτικού ελέγχου από την αρμόδια Υπηρεσία Γ.Ε.ΜΗ., προκύψει παράβαση αυτών επιβάλλονται οι κυρώσεις του άρθρου 50 του ν. 4919/2022.

**ΙΙΙ. Ακροτελεύτιο άρθρο**

Άρθρο …

*(στην e-ΥΜΣ αριθμείται αυτόματα από το σύστημα)*

1. Το καταστατικό υπογράφεται υποχρεωτικά από όλα τα μέλη- ιδρυτές της εταιρείας και/ή τους έχοντες ειδική συμβολαιογραφική πληρεξουσιότητα.

2. Στην περίπτωση σύστασης μέσω της ηλεκτρονικής Υπηρεσία Μίας Στάσης (e-ΥΜΣ) το καταστατικό υπογράφεται ηλεκτρονικά. Ως ηλεκτρονική υπογραφή νοείται η αποδοχή της σύστασης από κάθε ιδρυτή χωριστά, η οποία πραγματοποιείται μέσα από την είσοδό του στο σύστημα της e-ΥΜΣ με τους κωδικούς του TAXISNET